Pontos és barátságos fogadtatásban volt részünk, az igényeinkhez igazodó segítőkész tájékoztatást kaptunk mind az apartmant, mind a római városnézést illetően. Az apartman (szobák, konyha és a fürdő) tökéletesen tiszta és jól felszerelt, az utcai ablakokból csodás kilátás nyílik az Angyalvárra, ami esti fényében lenyűgöző látványt nyújt. A Vatikán és az Angyalvár közelsége nagyon könnyűvé teszi ezen nevezetességek és környékük megtekintését, a ház előtti Tevere parton nagyokat lehet sétálni, a ház feletti dombon lévő kilátó pontról csodás kilátás nyílik Rómára és számos nevezetességére. Sok buszvonal megállója 100-150 méteren belül van, így a város távolabbi pontjaiba is gyorsan el lehet jutni.